ທ່ານມິຕ ຣອມນີ ມີສຽງນໍາໜ້າ 2 ມື້ ກ່ອນການປ່ອນບັດ ເລືອກຕັ້ງຂອງພັກ ທີ່ລັດ Iowa
ທ່ານມິຕ ຣອມນີ ມີສຽງນໍາໜ້າ 2 ມື້ກ່ອນການລົງຄະແນນສຽງ ຂອງພັກ Republican ໃນລັດ Iowa.
ທ່ານ Mitt Romney ເປັນຜູ້ມີສຽງນໍາໜ້າໃນລັດ Iowa ໃນມື້ສຸດທ້າຍກ່ອນການລົງ ຄະແນນສຽງຄັ້ງທໍາອິດຂອງພັກ republican ກ່ອນການເລືອກຕັ້ງປະທານາທິບໍດີ ສະຫະລັດໃນປິ 2012 ຊຶ່ງມີສຽງນໍາໜ້າລື່ນທ່ານ Ron Paul 2 ເປີເຊັນ ຕາມການສໍາຫລວດຫາງສຽງຂອງໜັງສືພິມ Des Moines Register ທີ່ເປີດເຜີຍໃຫ້ ຮູ້ ໃນວັນເສົາວານນີ້ ສະແດງໃຫ້ເຫັນວ່າທ່ານ Mitt Romney ອະດີດຜູ້ວ່າການລັດ Massachusetts ໄດ້ຮັບສຽງສະໜັບສະໜຸນ 24 ເປີເຊັນ ແລະທ່ານ Ron Paul ສະມາຊິກສະພາຕໍ່າ ໄດ້ຮັບສຽງສະໜັບສະໜຸນ 22 ເປີເຊັນ ທ່ານ Rick Santorum ຫົວນິຍົມແນວທາງເດີມທາງດ້ານສັງຄົມໄດ້ຮັບສຽງສະໜັບສະໜຸນເພີ່ມຂຶ້ນມາເປັນອັນ ດັບ3 ຄືໄດ້ຮັບສຽງສະໜັບສະໜຸນ 15 ເປີເຊັນ ແລະອັນດັບ 4 ໄດ້ແກ່ທ່ານ Newt Gingrich ຊຶ່ງໄດ້ຮັບ 12 ເປີເຊັນ ສ່ວນທ່ານ Rick Perry ຜູ້ວ່າການລັດ Texas ໄດ້ຮັບສຽງສະໜັບສະໜຸນ 11 ເປີ ເຊັນ ໃນຂະນະດຽວກັນທ່ານນາງ Michele Bachmann ສະມາຊິກສະພາຕໍ່າ ທີ່ ໄດ້ຮັບສຽງສະໜັບສະໜຸນນໍາໜ້າໃນການທົດສອບສຽງປະຊາຊົນຄັ້ງທໍາອິດໃນລັດ Iowa ນັ້ນໄດ້ຮັບສຽງສະໜັບສະໜຸນ 7 ເປີເຊັນ ພວກຜູ້ສະມັກແຂ່ງຂັນພາກັນເດີນທາງກັບໄປກັບມາໃນທົ່ວລັດ Iowaໃນວັນເສົາ ວານນີ້ ເພື່ອຊອກສຽງສະໜັບສະໜຸນແລະດຶງດູດເອົາສຽງພວກລົງຄະແນນສຽງ ທີ່ຍັງບໍ່ທັນໄດ້ຕັດສິນໃຈເທື່ອນັ້ນ ໃນຂະນະທີ່ຜູ້ໃດກໍຕາມທີ່ໄດ້ຮັບໄຊຊະນະໃນການປ່ອນບັດຂອງສະມາຊິກຂອງ ພັກໃນລັດ Iowa ນີ້ ກໍບໍ່ໄດ້ໝາຍຄວາມວ່າຈະໄດ້ຖືກແຕ່ງຕັ້ງໃຫ້ເປັນຜູ້ສະມັກຮັບ ເລືອກຕັ້ງຂອງພັກ ຫລືດໍາລົງຕໍາແໜ່ງປະທານາທິບໍດີ ແລະການທີ່ບໍ່ໄດ້ຮັບສຽງ ສະໜັບສະໜຸນຫລາຍປານໃດຢູ່ໃນລັດນີ້ ກໍອາດຈະເຮັດໃຫ້ພວກຜູ້ສະມັກຮັບ ເລືອກຕັ້ງບາງທ່ານຖອນໂຕອອກຈາກການແຂ່ງຂັນນີ້ໄດ້